# 2. T (30. 3. -3. 4.)

|  |  |
| --- | --- |
| slovenščina | *V tem tednu bomo več časa namenili zapisu s pisanimi črkami. Če potrebuješ pomoč pri zapisu, naj ti pomagajo starši tako, da ti besedo najprej s pisanimi črkami zapišejo oni, ti pa jo potem prepiši. Poskusi pa čim več besed zapisati sam/a. Vaja dela mojstra in Mojster dela vajo, saj veš? ☺ Vsak dan vadi tudi branje (vsaj 15 minut glasnega branja neznanih besedil). Bereš lahko različna besedila – recepte, novice, obvestila, navodila, pravljice, pesmi, stripe …*  MALA IN VELIKA PISANA ČRKA **s –** DZO 2/104, 105  (Pred reševanjem nalog v DZO za vajo v zvezek zapiši s pisanimi črkami naslednje povedi: *Zvečer mi vrni račun. Novi vrč ima črn roč. Zvone ima novo uro. A mora Vera na avion? Novi učenec ima črno vrečo. Mamica uči Žana. Črna raca ima novo ceno. Na omari ni ure. Mornar ima vrvico. Cene ima nove novice.* V zvezek zapiši tudi po 2 vrsti male in velike pisane črke S.)  MALA IN VELIKA PISANA ČRKA **š –** DZO 2/104, 105.  (Pred reševanjem nalog v DZ za vajo v zvezek zapiši s pisanimi črkami naslednje povedi: *Oče ni reva. Mama nima evrov. Rozi nima vaze. Suzana ima novo žico. Ponoči sova išče miši. Simon se ne vozi na vozu. Sosedov pes čuva muco Maco. Verica nese sir in meso. Veverica ni zver. Z nožem režem vrvico.*  V zvezek zapiši tudi po 2 vrsti male in velike pisane črke Š.)  ZGODBA: ZGODBA O FERDINANDU – B/88, 89. (Preberi odlomek v berilu; pogovorite se, kako bi se zgodba lahko nadaljevala. Na YouTube lahko poiščete posnetek Bikec Ferdinand in si ga ogledate; pogovorite se o manj znanih pojmih)  ZANIMIVOSTI O ŽIVALIH (Reši naloge v SDZ 2/30, 31).  PRIMERJAMO LASTNOSTI-STOPNJEVANJE PRIDEVNIKA (Reši naloge v SDZ 2/32, 33. Bodi pozoren/a na pravilen zapis: hiter – hitrejši – najhitrejši, visok - višji – najvišji, dolg – daljši – najdaljši, velik – večji, največji, širok – širši – najširši)  PESEM: JAZ SEM JEŽ – B/64, 65 (Branje pesmice; pogovorite se, kakšno lastnost je imel jež … Pesem lahko tudi zapojete ali ob poslušanju zaplešete: <https://www.youtube.com/watch?v=RX0JFqbZiXg> ☺ ).  MALA IN VELIKA PISANA ČRKA **l –** DZO 2/105, 106, 107  (Reši naloge v DZO. Nato v zvezek za vajo napiši po 2 vrsti male in velike pisane črke L. S pisanimi črkami zapiši tudi naslednje besede: *Liza, loviš, lev, list, želva, Rožle, železo, roža, Vilma, šola, žolna, roman, lovor, raca.)* |
| matematika | SEŠTEVAM IN ODŠTEVAM DO 100 (Reši naloge vSDZ 2/83, 84).  DENAR (Reši naloge v SDZ 2/85, 86 ter poišči v RJI naloge o denarju ter reši to stran.). DENAR (V zvezek napiši naslov Denar ter nariši vse kovance, ki jih uporabljamo – za 1 euro, 2 eura, 50 centov … Reši naloge v SDZ 2/87, 88).  IGRAMO SE TRGOVINO (Denar, ki ga imaš v RJI kot prilogo, razvrsti v svojo denarnico. Lahko jo narediš iz kartona ali uporabi vrečke. Če imaš, uporabi pravo denarnico. Poišči nekaj igrač in predmetov iz vašega doma, jim postavi ceno in se igraj trgovino. Za pomoč prosi nekoga od domačih.). Za dodatne vaje si dvakrat v tednu izberi po eno stran iz RJI in jo reši. |
| TJA | **1. LISTEN! / POSLUŠAJ**  Ta teden začenjamo z zgodbico Listen! Spodaj je povezava, potem pa klikaš puščice naprej.  <https://elt.oup.com/student/happyhouse/level2/stories_02/story_05?cc=si&selLanguage=en>  **2. WHERE'S MY SOCK? / KJE JE MOJA NOGAVICA?**  Jack je izgubil nogavico, njegova mama torbico, Polly pa čevelj. V katerem prostoru so njihove stvari. Poslušaj, poglej in ponovi.  <https://elt.oup.com/student/happyhouse/level2/songsandchants_02/songsandchants_02_05/singalong_unit05chant?cc=si&selLanguage=en>  **3. IN THE HOUSE / V HIŠI**  Poslušaj in oglej si, kje sta Ruby in Spike. Ponovi vsaj dvakrat za njima. Kaj pomenijo njune povedi?  <https://www.youtube.com/watch?v=ghWE3LA-iY4>  *1. Jaz sem v zgoraj.  2. Jaz sem spodaj   3. Jaz sem na levi.   4. Jaz sem na desni.*    Ponovi prostore. Tokrat lahko izbiraš med tremi stopnjami. Začni s prvo – easy. Poslušaj in klikni na pravi prostor. Igra je hitra!  <https://elt.oup.com/student/happyhouse/level2/games_02/games_02_05/games_unit05_01?cc=si&selLanguage=en>    Sedaj pa poslušaj in pokaži, v katerem prostoru se nahajamo. Pokaži s prstom na pravi prostor.  <https://www.youtube.com/watch?v=yb1qCWai-_o>    *1. Kje je kopalnica?          Zgoraj je, na levi.*  *2. Kje je kuhinja?              Spodaj je, na desni*  *3. Kje je dnevna soba?    Spodaj je, na levi.*  *4. Kje je spalnica?            Zgoraj je, na desni*    **4. WRITING / PISANJE**  V delovnem zvezku na strani 39 Jack ponovno išče svoje predmete. Pomagaj mu jih poiskati.  Natančno poglej prvi primer, ki je že rešen.  **5. ZA KONEC PA NEKAJ SLADKEGA**  Ker včasih za nagrado pri pouku dobite tudi kratko animacijo, si lahko tokrat izbereš kakšno na spodnji povezavi. Če te zanima, lahko raziskuješ tudi, kakšne naloge dobijo ostali razredi. Pa ne vsega naenkrat. Sproti bom dodajal tudi kaj novega.  <https://padlet.com/marceltalt/tkym7vctii73> |
| likovna umetnost | Kiparstvo: RAZGIBAN KIP – MOBILE (V kiparstvu poznamo različne umetnine, med njimi tudi razgibane in nerazgibane kipe. Poglej si primer razgibanega kipa – Caldarjev mobile <https://www.bonhams.com/auctions/21021/lot/111/> in primer nerazgibanega kipa. Caldarjev mobile – gre za kip, pri katerem so elementi obešeni na žicah. To je razgiban kip za katerega velja, da se posamezni deli kipa ob najmanjšem prepihu premikajo. Takšnim kipom pravimo tudi mobile. Izdelaj svoj mobile iz ptic in spomladanskih cvetlic. Oblike ptic nariši na kartonček ali trši papir, jih izreži, lahko jim pritrdiš tudi krila, razkošen rep … Tudi oblike cvetlic nariši na kartonček in jih izreži. Rišeš lahko s flumastri ali barvicami. Izrezane ptice in cvetlice lahko po svoji domišljiji še okrasiš. Na koncu vse skupaj pritrdi na vrvice in jih obesili na leseno palico. Z mobilom okrasi svojo sobo. Ko se zopet vidimo, bomo mobile razstavili tudi v učilnici.). |
| glasbena umetnost | RITMIZACIJA BESEDILA: Zvonček in trobentica **–** SDZ/26 (Za uvod poslušaj glasbeni posnetek Janeza Bitenca: Vesela pomlad - <https://www.youtube.com/watch?v=iTmQ8TfwBT4>. Delo v DZ: Ob ritmizaciji besedila Zvonček in trobentica igramo na lastne inštrumente: na vsak zlog zaploskamo, zadnje zloge prve, druge, pete in šeste vrste pa z nogo butnemo ob tla. Ti zlogi so nekoliko daljši. Pesem se nauči s ponavljanjem verzov. Reševanje naloge - Po zgledu izštevanke Muca Maca ... pobarvamo kratke zloge. Primer za prve tri vrste: V prvi vrsti pobarvamo prvih šest krogov, zadnjega pustimo nepobarvanega. V drugi vrsti pobarvamo prvih šest krogov, zadnjega pustimo nepobarvanega. V tretji vrsti pobarvamo vseh osem krogov. Samostojno pobarvaj krožce še v spodnjih vrstah).  PESEM: Pleši, pleši  črni kos (Večkrat poslušaj pesem in se jo poskušaj naučiti. Besedilo najdeš tu: <https://www.lilibi.si/solska-ulica/glasbena-umetnost/pesmice-2> ali v lanskem GUM zvezku.) |
| spoznavanje okolja | (Reši naloge v DZ. Več zanimivosti o živalih lahko poiščeš tudi po spletu.)  ŽIVALI SPOMLADI – SDZ/72, 73 (Preizkusi se: <https://www.lilibi.si/solska-ulica/spoznavanje-okolja/letni-casi/pomlad/pomlad-v-naravi>)  SADNO DREVO – SDZ/74 , SPOMLADI SEJEMO IN SADIMO – SDZ/75 |
| športna vzgoja | SPREHOD (do bližnjega gozda), BORILNE IGRE (V paru z nekom od domačih se preizkusi v različnih borilnih igrah. Primer – Petelinji boj, Puranji boj: Oba tekmovalca počepneta in skleneta roki pod koleni. Z rameni trkata drug drugega, toliko časa da eden izmed njiju razklene roki. Vajo ponovita, le da se sedaj primeta za pete. Dotakni se kolena: Tekmovalca stopita nasproti. Vsak se skuša dotakniti partnerjevega kolena. Prepovedan je vsak drug telesni kontakt. Za vsak dotik nasprotnikovega kolena dobi igralec točko. ).  PREVAL NAZAJ (Preval nazaj preko rame iz sedečega položaja: s pokrčenimi koleni sedi na blazino, eno roko iztegni v stran, zakotali se nazaj preko rame tako, da koleno ene noge dobiš med glavo in iztegnjeno roko; priključi še drugo nogo; zaključiš v klečečem položaju. Preval nazaj preko rame iz čepečega položaja: Enako kot zgoraj, le da vajo začneš v čepečem položaju.  Preval nazaj preko lakti: počepni, roki skleni zadaj na vratu. Zakotali se nazaj preko hrbta, koleni sta pokrčeni; med prevalom večino teže nosita roki in tako zavarujeta vrat. Končaš v klečečem položaju. |